Nos Robers dux de Bourgoigne facons sauoir a touz cels qui cestes lettres uerront, que Nos le fie que mes sires Guillaumes de Lambre, cheualiers, tenoit de nos a Uerrenges donons a Noble homme nostre bon ami et feial Iahan seignour de Thar, cheualiers, a sa uie tant solement et apres sum deces le diz fiez retornera a nos et es noz en autel point cum il i estoit quant nos le donasmes au dit seignour de Thar. Et est a sauoir que le diz Guillaumes de Lambre, cheualiers en est ja entrez par nostre commandement en la foy et en lommaige dou diz seigneur de Thar por le tesmoignaige de ceste lettre scelee de nostre seial. Donnee Roure le Jour de Noel en lan de Grace M. CC. quatreuinz et troys.